Ateenan kaupungin nähtävyydet ovat suhteellisen lähellä toisiaan ja kävely kannattaa aulueilla missä liikennettä on vähän. Näitä alueita ovat suurimpien nähtävyykisen ympäristöt kuten Akropolis-kukkula, Plakan kaupunginosa Akropoliksen pohjoispuolella sekä shoppailu- ja kävelykadut Monastirakin ja Syntagman välillä. Muualla kaupungissa liikenne voi olla erityisen vilkasta ja jalankulkijan kannattaakin noudattaa erityistä varovaisuutta. Myös alueen korkeuserot ja reittien kunto saattavat aiheuttaa heikompikuntoiselle jalankulkijalle haasteita.
Julikisessa liikenteessä metro on helpoin ja nopein tapa liikkua kaupungin sisällä paikasta toiseen. Ruuhka-aikana metroja menee lähes peräjälkeen ja ne kulkevat tavallisesti aamukuudesta puoleenyöhön. Myös lentokentältä pääsee keskustaan helposti metrolla ja lipun hinta on tällöin noin 8€/suunta.
Uudet ja ilmastoidut raitiovaunut ovat miellyttävä tapa matkustaa kaupungissa. Raitiovaunulla voi matkustaa samalla lipulla kuin metrossa ja busseissakin. Rannalle mielivän kannattaakin hypätä ratikan kyytiin, sillä reitit kulkevat Syntagmalta rannikolle ja rannan suuntaisesti. Matkalla voi poiketa hienoilla ostos- ja ravintolakaduilla.
Bussi on myös olennainen osa Ateenan julkista liikennettä ja sillä pääseekin matkustamaan lähes kaikkialle kaupunkiin ja sen ulkopuolelle. Kaupunkiin tottumattomalle metro ja raitiovaunu ovat kuitenkin helpommat vaihtoehdot. Kaukoliikenteen busseista (esimerkiksi päiväretkille) vastaa KTEL.
Julkisen liikenteen yhdistelmälippuja (metro, raitiovaunu ja bussi) voi ostaa automaateista sekä pikkukioskeista.
Taksilla liikkuminen on Ateenassa suhteellisen edusta ja pääasiallisesti taksit ovat luotettavia. Hinta ja määränpää on hyvä tarkistaa kuljettajalla kuitenkin ennen matkan alkua ja tarkistaa että mittari on päällä. Yöaikaan takseilla on oikeus veloittaa kaksinkertaisesti päivätaksaan verrattuna.